ΓΡΑΠΤΗ ΕΡΩΤΗΣΗ E-2309/02

υποβολή: Chris Davies (ELDR) προς την Επιτροπή

(25 Ιουλίου 2002)

Θέμα: Περιβαλλοντική εκπαίδευση

Η Γενική Διεύθυνση Περιβάλλοντος είναι ασφαλώς ενήμερη σχετικά με τις εργασίες του Ιδρύματος Περιβαλλοντικής Εκπαίδευσης και ως προς το ότι ορισμένα από τα προγράμματά του έχουν, κατά το παρελθόν, χρηματοδοτηθεί από την Επιτροπή.

Δεν συμφωνεί η Επιτροπή ότι η περιβαλλοντική εκπαίδευση πρέπει να διαδραματίσει σημαντικό ρόλο προωθώντας το περιβαλλοντικό πρόγραμμα εργασιών της ΕΕ·

Θεωρώντας δεδομένο ότι η Επιτροπή συμφωνεί με την άποψη αυτή, ποια Γενική Διεύθυνση, η ΓΔ Περιβάλλοντος ή η ΓΔ Εκπαίδευσης και Πολιτισμού, πρωτοστατεί στην επεξεργασία καιποστήριξη αιτήσεων για κατάλληλα σχέδια στον τομέα της περιβαλλοντικής εκπαίδευσης τόσο στα κράτη μέλη όσο και στιςποψήφιες προς ένταξη χώρες·

Εάν δεν είναι απόλυτα σαφές ποια Γενική Διεύθυνση είναι αρμόδια για μια συγκεκριμένη αίτηση, ποιος είναιπεύθυνος για τη διευθέτηση τέτοιων διαφορών·

Απάντηση της κας Wallstrm εξ ονόματος της Επιτροπής

(13 Σεπτεμβρίου 2002)

Στο έκτο κοινοτικό πρόγραμμα δράσης για το περιβάλλον, η Επιτροπή καθόρισε πέντε στρατηγικές προσεγγίσεις για την επίτευξη των περιβαλλοντικών στόχων για την περίοδο 2001-2010. Πρόκειται, στο σύνολό τους, για προληπτικά μέσα, που αποβλέπουν στην προστασία και όχι στη θεραπεία του περιβάλλοντος. Ένας τρόπος να επέλθουν βελτιώσεις στο περιβάλλον είναι η ενθάρρυνση του κόσμου να διενεργεί φιλικές προς το περιβάλλον επιλογές. Οι μεμονωμένοι πολίτες, καθώς και οι επιχειρήσεις, λαμβάνουν καθημερινές αποφάσεις που επηρεάζουν άμεσα ή έμμεσα το περιβάλλον. Οι καλύτερης ποιότητας και ευκολότερης πρόσβασης πληροφορίες για το περιβάλλον, καθώς και για τα πρακτικά ζητήματα, θα συμβάλουν στη διαμόρφωση γνωμών και στην επακόλουθη λήψη αποφάσεων. Οι δραστηριότητες περιβαλλοντικής εκπαίδευσης και ευαισθητοποίησης αποτελούν τον ακρογωνιαίο λίθο της διαδικασίας αυτής. Τα συστήματα εκπαίδευσης και τα curricula των σχολών εξακολουθούν, ωστόσο, να ανήκουν στις αρμοδιότητες των κρατών μελών και τωνποψήφιων για προσχώρηση χωρών.

Στο πλαίσιο των προγραμμάτων κοινοτικής δράσης Socrates (στον τομέα της εκπαίδευσης) και Νεολαία, η Επιτροπή στηρίζει σειρά έργων, όπου νέα άτομα μαθαίνουν για το περιβάλλον στο σχολείο, ως εθελοντές ή σε προγράμματα νεότητας. Το ζήτημα του περιβάλλοντος αποτελεί το αντικείμενο πολλών παρεμβάσεων καιλοποιούνται έργα τόσο στα κράτη μέλη, όσο και στιςποψήφιες για προσχώρηση χώρες. Και τα δύο προγράμματα Socrates και Νεολαία, τα διαχειρίζεται η Γενική Διεύθυνση (ΓΔ) Εκπαίδευσης και Πολιτισμού, η οποία, κατ' αυτόν τον τρόπο, τίθεται επικεφαλής της επεξεργασίας και στήριξης των αιτήσεων.

Επιπλέον, η Επιτροπή παρέχει χρηματοδοτική στήριξη σε έργα περιβαλλοντικής ενημέρωσης και ευαισθητοποίησης, καθώς και σε ευρωπαϊκούς περιβαλλοντικούς μη κυβερνητικούς οργανισμούς (ΜΚΟ). Οι εν λόγω δραστηριότητες εμπίπτουν στις αρμοδιότητες της ΓΔ Περιβάλλον. Επίσης, οι δραστηριότητες αυτές είναι ανοικτές για συμμετοχή από τιςποψήφιες για προσχώρηση χώρες. Στην εφετινή πρόσκλησηποβολής προτάσεων (2002), η περιβαλλοντική εκπαίδευση και η συμμετοχή των νέων αποτελεί αντικείμενο θετικού προβληματισμού. Κατά την επιλογή των έργων που θα χρηματοδοτηθούν, κάθε μία από τις δύο αρμόδιες Γενικές Διευθύνσεις οφείλει, βεβαίως, να τηρεί τις ειδικές ρήτρες επιλεξιμότητας των κοινοτικών μέσων, όπως αυτά εγκρίθηκαν από το Ευρωπαϊκό Κοινοβούλιο και το Συμβούλιο.